EkBass/fiwiki-20250220-pages-articles huggingface dataset:
Hormeesi

Hormeesi on biologinen ilmiö, jossa haitallinen ulkoinen ärsyke, kuten myrkky tai fysiologinen stressi, onkin pienenä annoksena hyödyllinen eliölle. Hyöty perustuu elimistön suojareaktioon, joka antaa eliölle pitkäaikaisen suojan. Hormeesia ja sitä kautta joillain koe-eläimillä eliniän pitenemistä riittävän pieninä annoksina aiheuttavia stressitekijöitä ovat tutkimusten mukaan esimerkiksi ravinnon puute, hapenpuute, lämpötilan muutos, radioaktiivinen säteily, ultraviolettisäteily, otsoni, raskasmetallit, reaktiiviset happiyhdisteet ja fyysinen rasitus. Vaikka radioaktiivinen säteily aiheuttaakin syöpää, hyvin pienet säteilyannokset ovat kokeissa stimuloineet DNA:n korjautumista ja viivyttäneet syövän ilmenemistä hiirillä. Vaikutuksesta on näyttöä myös ihmisten kohdalla. Lievästi radioaktiivisessa kerrostalossa Taiwanissa 1980-luvulla asuneet ihmiset saivat myöhemmin vähemmän syöpiä kuin muut taiwanilaiset. Ydinsukellusveneiden parissa työskennelleillä amerikkalaisilla telakkamiehillä on havaittu pienempi kuolleisuus kuin muiden telakoiden työntekijöillä. Englantilaiset radiologit saavat vähemmän syöpiä kuin muut lääkärit. Myös tavallista voimakkaamman radioaktiivisen luonnon taustasäteilyn alueella asumisen on havaittu pidentäneen elämää. Pieniä annoksia myrkyllisiä dioksiineja nauttineille koe-eläimille kehittyi vähemmän maksakasvaimia kuin vertailuryhmälle. Pieniä annoksia myrkyllistä arseenia saaneet madot elivät muita matoja pidempään. Vapaat radikaalit, joita syntyy paljon muun muassa liikunnassa, ovat pieninä määrinä hyödyllisiä, ja niitä torjuvia antioksidanttilisiä käyttävät ihmiset kuolevat nuorempina kuin muut. Hedelmien ja vihannesten sisältämät fytokemikaalit, joilla kasvi torjuu vihollisiaan, voivat aiheuttaa ihmisessä hormeesia ja sitä kautta torjua syöpää, tulehdusta, sydän- ja verisuonitauteja, Parkinsonin tautia ja Alzheimerin tautia. Puilla hormeesia aiheuttaa muun muassa tuuli, jonka aiheuttamaa rasitusta puut tarvitsevat kasvaakseen vahvoiksi. Hormeesia välittävät monimuotoiset mekanismit tunnetaan puutteellisesti. Lämpösokkiproteiinit suojaavat proteiineja osittaiselta denaturoitumiselta termisessä stressissä. Insuliini/IGF-1-signaalireitti vaikuttaa kalorirajoituksessa. Fyysisen rasituksen yhteydessä vahvistuvat antioksidanttimekanismit. Mitokondrioiden fosforylaatiomekanismit toimivat iskeemisessä stressissä. Hormeettiset mekanismit osallistuvat yleisimmin geeniekspression ohjaukseen ja näin vahvistavat solujen kasvun ja ylläpidon mekanismeja. Keskeistä tässä on solulimakalvoston merkitys. == Lähteet == == Aiheesta muualla == *Lääketieteellinen Aikakauskirja Duodecim, Reijo Tilvis: Hormeesi gerontologiassa, 2011;127(21):2239-40 Luokka:Toksikologia
Luigi’s Mansion 2

Luigi’s Mansion 2 (Pohjois-Amerikassa Luigi’s Mansion: Dark Moon, ) on Next Level Gamesin kehittämä ja Nintendon julkaisema toimintaseikkailupeli. Peli julkaistiin Nintendo 3DS:lle maaliskuussa 2013. Peli on jatko-osa vuonna 2001 julkaistulle Luigi’s Mansionille. Sen jatko-osa, Luigi’s Mansion 3, julkaistiin Nintendo Switchille syksyllä 2019. Pelistä ilmestyi visuaalisesti paranneltu versio Nintendo Switchille vuonna 2024. == Pelaaminen == Pelissä ideana on edeltäjänsä tavoin liikkua kentissä ja metsästää haamuja käyttäen uutta Poltergust 5000-imuria sekä ratkoa pulmia päästäkseen eteenpäin. Pelissä on edeltäjäänsä verrattuna viisi erilaista kartanoa tutkittavana. Pelaaja pystyy imuroimaan haamut sokaisemalla ne ensin taskulampulla ja imaisemalla ne niiden ollessa hetken aikaa tajuttomina. Pelaaja voi löytää kentässä liikkuessaan kultaisia luita, joiden avulla voi yrittää kentän läpäisemistä uudelleen, jos kuolee. Jokaisen kartanon lopussa kohdataan pomovastus, jonka jälkeen päästään seuraavaan kartanoon. Peli sisältää myös moninpelilan, jota voi pelata joko lähiverkossa tai internetissä. Moninpelissä enintään neljä pelaajaa liikkuu Thrill Tower-nimisessä pilvenpiirtäjässä ja ideana on saada kiinni jokaisessa kerroksessa olevat haamut ennen ajan loppumista. == Juoni== Peli sijoittuu Evershade Valley -nimiseen laaksoon. Edellisestä osasta tuttu professori Elvin Gadd tutkii laboratoriossaan ystävällisiä kummituksia, jotka asuvat laaksossa. Yhtäkkiä taivaalla oleva kristallinen kuu nimeltään Dark Moon hajoaa palasiksi, minkä seurauksena ystävälliset haamut muuttuvat yllättäen vihamielisiksi. Professori kutsuu ystävänsä Luigin keräämään hänen avustuksellaan kuun sirpaleet takaisin, jotta Evershade Valleyyn tulisi taas rauha. == Vastaanotto == Luigi’s Mansion 2 sai myönteisen vastaanoton. GameRankings on laskenut arvostelujen keskiarvoksi 85,86 % ja Metacriticin laskema painotettu keskiarvo on 86. IGN antoi pelille arvosanaksi 9.3/10, GameTrailers myös 9.3/10, Game Informer 8.5/10 ja GameSpot 6.5/10. Suomessa Ville Arvekari antoi Pelaajan sivuilla pelille arvosanaksi 9/10. Hän totesi pelin olevan ”mukavan erilainen ja omat vahvuutensa tunteva seikkailu, joka parantaa edeltäjästään lähestulkoon jokaisella osa-alueella”. Martin Eiser Gamereactorilta antoi myös 9/10. Dome.fi puolestaan antoi neljä tähteä viidestä. Peliä oli myyty 31. maaliskuuta 2014 mennessä 3,98 miljoonaa kappaletta. == Lähteet == == Aiheesta muualla == * Virallinen sivusto * Peli Super Mario Wikissä Luokka:Mario-pelit Luokka:Nintendon julkaisemat videopelit Luokka:Vuoden 2013 videopelit Luokka:Toimintaseikkailupelit Luokka:Nintendo 3DS -pelit
Eeva Renvall

Eeva Helmi Elina Renvall (ent. Rauhala, o.s. Waris; 17. kesäkuuta 1917 Helsinki – 11. syyskuuta 2011 Turku) oli suomalainen tekstiilitaiteilija. Renvall opiskeli Taideteollisuuskeskuskoulussa tekstiilitaiteen osastolla, josta hän valmistui 1943. Hän oli 1960–1970-luvulla suomalaisen tekstiilitaiteen uudistajia. Hän oli alkujaan haaveillut lääkärinurasta isänsä esimerkin mukaan, mutta vanhemmat suuntasivat hänet naiselle mielestään paremmin sopivaan ammattiin, koska hän voi työskennellä kotona. Hänen äitinsä oli koristetaiteilija Katri Warén-Waris (o.s. Cannelin). Hän aloitti äitinsä assistenttina mutta perusti 1950-luvulla oman kutomon Kauniaisiin. 1960-luvulla hän sai perheeltä enemmän aikaa keskittyä uraan, joka sitten lähtikin nousuun. Hänen töitään oli 1969 esillä MoMA:ssa näyttelyssä Wall Hangings, jossa oli edustettuna kansainvälisiä kuuluisuuksia, kuten Magdalena Abakanowicz, Anni Albers ja Sheila Hicks. Hänen teoksiaan on lähes sata julkisissa ja museoiden kokoelmissa. Retrospektiivinen näyttely järjestettiin 1998, ja aktiivinen ura jatkui siihen asti. Eeva Renvallin puoliso oli Helsingin yliopiston professori, kansleri Pentti Renvall vuodesta 1954. ==Lähteet== Luokka:Suomalaiset tekstiilitaiteilijat Luokka:Vuonna 1917 syntyneet Luokka:Vuonna 2011 kuolleet
Ortrun Wenkel

Ortrun Wenkel (s. 25. lokakuuta 1942) on saksalainen altto, joka on ansioitunut varsinkin barokkimusiikin tulkitsijana. Lisäksi hän on esittänyt rooleja muun muassa Wagnerin oopperoissa. Hän opiskeli Weimarissa sekä Frankfurtissa ja aloitti uransa konsertti- ja oratoriosolistina vuonna 1964. Oopperadebyyttinsä hän teki vuonna 1971 Heidelbergissä Gluckin teoksessa Orfeuksena.Bach-Cantatas.com: Ortrun Wenkel (Contralto) == Lähteet == Luokka:Saksalaiset oopperalaulajat Luokka:Saksalaiset laulajat Luokka:Altot Luokka:Vuonna 1942 syntyneet Luokka:Elävät henkilöt
Pedro Rodríguez

Pedro Rodríguez voi tarkoittaa ainakin seuraavia henkilöitä: * Pedro Rodríguez Ledesma (s. 1987), espanjalainen jalkapalloilija * Pedro Rodríguez (1940–1971), meksikolainen kilpa-autoilija. Luokka:Täsmennyssivut
Maris Gothóni

Maris Gothóni (s. 23. helmikuuta 1979 Berliini) on suomalais-itävaltalainen musiikkielämän vaikuttaja. Hän toimii Stavangerin sinfoniaorkesterin taiteellisena toiminnanjohtajana ja keväästä 2023 Belgian kansallisorkesterin taiteellisena toiminnanjohtajana. Elokuussa 2024 Gothóni aloittaa Radion sinfoniaorkesterin intendenttinä Tuula Sarotien jäädessä eläkkeelle. Gothóni on toiminut kuraattorina ja managerina muun muassa Tongyeongin kansainvälisille musiikkijuhlille Etelä-Koreassa, Weiwuying International Music Festivalille Taiwanissa, Soulin filharmonikoille, Philharmonia Orchestran Music of Today-sarjalle sekä Hugo Wolf-Akademielle Stuttgartissa. Gothóni vastaa vuoden 2023 Avanti! Suvisoitto-festivaalin taiteellisesta suunnittelusta. Gothóni aloitti uransa muusikkona ja kirjailijana, konsertoiden solistina ja kamarimusiikkina eri puolilla maailmaa. Kirjailijana hän esittäytyi 1996 runokokoelmallaan Peili peilistä; hän on julkaissut myös esseitä musiikista ja kirjallisuudesta. Maris Gothónin puoliso on säveltäjä Unsuk Chin. Hänen isänsä on pianisti ja säveltäjä Ralf Gothóni ja velipuolensa viulisti Mark Gothóni. ==Lähteet== * ===Viitteet=== Luokka:Suomalaiset pianistit Luokka:Suomalaiset runoilijat Luokka:Vuonna 1979 syntyneet Luokka:Elävät henkilöt
Mitä on valistus?

Mitä on valistus? on Vastapainon vuonna 1995 julkaisema artikkelikokoelma, joka sisältää filosofien kirjoituksia valistuksesta. Teoksen ovat toimittaneet Juha Koivisto, Markku Mäki ja Timo Uusitupa. == Aiheesta muualla == * Teoksen verkkoversio * Eero Ojanen: Uskaltaako valistus todella ajatella? . Niin & näin 2/1996. Luokka:Suomalaiset filosofian tietokirjat Luokka:Vuoden 1995 kirjat
9Lives

9Lives on Suomen suurin yksityinen sosiaali- ja terveyspalveluyritys, joka on erikoistunut liikkuviin hoitajakeskeisiin palveluihin. Yrityksen palveluihin kuuluvat kotihoito, henkilökohtainen apu, ensihoito ja sairaankuljetus, tapahtumien ensiapupalvelut, rokotus- ja näytteenottopalvelut sekä hengityshalvaushoito. 9Lives työllistää noin 3 000 hoitoalan ammattilaista eri puolilla Suomea. Yritys aloitti toimintansa vuonna 1989 nimellä Helsingin Ensihoito ja Sairaankuljetus Oy (tai HES Sairaankuljetus) ja yhdistyi vuonna 2012 Esperi Sairaankuljetus Oy:n kanssa. Vuonna 2021 9Lives laajensi toimintaansa hankkimalla Stella Kotipalvelut Oy:n koko osakekannan, mikä vahvisti sen asemaa kotihoidon ja henkilökohtaisen avun palveluissa. 9Lives omistaa PreMed A/S tytäryhtiön Tanskassa. Vuonna 2022 9Lives hoiti yli 50 000 sairaankuljetustehtävää koko Suomessa. == Palvelut == Palveluvalikoima sisältää muun muassa seuraavat osa-alueet: Kotihoito Kotihoitopalvelut tukevat asiakkaiden arkea heidän omissa kodeissaan. Palveluihin kuuluvat esimerkiksi henkilökohtainen apu, kotisairaanhoito sekä hoitaja- ja fysioterapiapalvelut kotiin. Yritys tarjoaa kotihoidon palveluja Helsingissä, Länsi-Uudellamaalla, Päijät-Hämeessä, Pohjois-Pohjanmaalla, Etelä-Pohjanmaalla ja Varsinais- Suomessa. Ensihoito- ja potilassiirrot Palveluvalikoimaan sisältyvät sekä ensihoitopalveluun kuuluvat tehtävät että kiireettömät potilassiirrot. Toimipisteet sijaitsevat Uudellamaalla, Pirkanmaalla ja Etelä-Pohjanmaalla, mutta yritys palvelee asiakkaita pidempiä kuljetuksia varten koko Suomessa. Ensiapupäivystys tapahtumiin ja yleisötilaisuuksiin Hengityshalvaushoito Yrityksellä on useita hengityshalvaustukea tarvitsevia hoitotiimejä, esimerkiksi Lapin, Pirkanmaan, Pohjois-Pohjanmaan, Päijät-Hämeen ja Satakunnan hyvinvointialueilla. ==Toimipisteet== 9Lives Ensihoito on jaettu kuudeen alueyksikköön. ====Ensihoito Helsinki==== Helsingin alueella yritys hoitaa osan Helsingin yliopistollisen keskusairaalan siirtokuljetuksista. Toimipiste sijaitsee Malmilla. ====Ensihoito Hyvinkää==== Yritys tekee yhteistyötä Keski- Uudenmaan hyvinvointialueen kanssa. Toimipiste sijaitsee Hyvinkäällä. ====Ensihoito Kymenlaakso==== Yritys tekee yhteistyötä Kymenlaakson hyvinvointialueen kanssa. Toimipisteet sijaitsevat Kotkassa ja Kouvolassa. ====Ensihoito Lohja==== Yritys tekee yhteistyötä Länsi-Uudenmaan hyvinvointialueen kanssa. Toimipiste sijaitsee Lohjalla. ====Ensihoito Pirkanmaa==== Yritys tekee yhteistyötä Pirkanmaan hyvinvointialueen kanssa. Toimipiste sijaitsee Kangasalalla. ==== Ensihoito Seinäjoki ==== Yritys tekee yhteistyötä Etelä-Pohjanmaan hyvinvointialueen kanssa. Toimipiste sijaitsee Seinäjoella. == Organisaatiorakenne == 9Livesin toimitusjohtajana toimii Markus Ulfstedt, ja hallituksen puheenjohtajana Vesa Ekroos. Yrityksen omistus on keskittynyt kotimaisiin pääomasijoittajiin ja toimivan johdon edustajiin. Organisaatio on jaettu alueellisiin yksiköihin, jotka vastaavat paikallisesta palvelutuotannosta. ==Lähteet== ==Aiheesta muualla== *9Lives Ensihoito kotisivut Luokka:Ensihoito Luokka:Suomalaiset terveyspalveluyritykset Luokka:Helsinkiläiset yritykset
UEFA Super Cup 2011

UEFA Super Cup 2011 oli järjestykseltään 36. UEFA Super Cup. Se pelattiin Monacon Stade Louis II -stadionilla 26. elokuuta 2011. Siinä pelasivat Mestarien liigan 2010–2011 voittaja Barcelona ja Eurooppa-liigan 2010–2011 voittaja Porto. Barcelona voitti ottelun ja seurahistoriansa neljännen Super Cupin maalein 2–0. ==Ottelun tiedot== {| style="font-size: 90%" cellspacing="0" cellpadding="0" Barcelona: Barcelona: Barcelona: Barcelona: GK 1 Víctor Valdés RB 2 Dani Alves CB 14 Javier Mascherano CB 22 Éric Abidal LB 21 Adriano DM 15 Seydou Keita CM 6 Xavi (c) CM 8 Andrés Iniesta 51' RF 17 Pedro CF 10 Lionel Messi LF 7 David Villa Vaihtopelaajat: Vaihtopelaajat: Vaihtopelaajat: GK 36 Oier DF 24 Andreu Fontàs MF 4 Cesc Fàbregas MF 11 Thiago MF 16 Sergio Busquets MF 28 Jonathan dos Santos FW 9 Alexis Sánchez Valmentaja: Valmentaja: Valmentaja: Josep Guardiola Josep Guardiola Josep Guardiola Luokka:UEFA Super Cup Luokka:Vuoden 2011 jalkapallo Luokka:Monacon jalkapallo
Toiminta ja kokemus

Toiminta ja kokemus: Pragmatistista terveen järjen filosofiaa on Pentti Määttäsen kirja vuodelta 2008. Sen on julkaissut Gaudeamus. == Aiheesta muualla == * Outi Lauhakangas: Filosofiaa, joka ei ole vain korvien välissä. Tieteessä tapahtuu 6/2009. (PDF) Luokka:Suomalaiset filosofian tietokirjat Luokka:Vuoden 2008 kirjat
Filosofian historia (Nordin)

Filosofian historia. Länsimaisen järjen seikkailut Thaleesta postmodernismiin () on Svante Nordinin vuonna 1995 ilmestynyt kirja länsimaisen filosofian historiasta. Teos ilmestyi suomeksi vuonna 1999 Pohjoinen-kustantamolta Jukka Heiskasen kääntämänä. Suomennettuun teokseen sisältyy filosofi Ilkka Niiniluodon katsaus filosofiaan Suomessa.Nordin 1999, s. 491–543. == Vastaanotto == Tuomo Aho kirjoittaa Suomennetun tietokirjallisuuden historiassa, että teos on sekä sisällöltään pinnallinen että esitystavaltaan raskassoutuinen.Aho, Tuomo: Filosofinen kirjallisuus. Teoksessa == Lähteet == ==Aiheesta muualla== * Nordin, Svante: Filosofia kontekstissa. Suom. Tere Vadén. niin & näin 3/2000, 49–57. *Syrjämäki, Sami: Länsimaisen filosofian historia-kirjasta ja sen arvioinnista. niin & näin 3/2000, 45–48. Luokka:Kirjat filosofian historiasta Luokka:Ruotsalaiset tietokirjat Luokka:Vuoden 1995 kirjat
Freeman 4

Freeman 4 on Freemanin neljäs studioalbumi, joka julkaistiin 5. lokakuuta 2011. Levyn tuotti ja sovitti elektro-trio Uusi Fantasia, ja sanoituksia albumille tekivät tunnetut suomalaiset lauluntekijät Ismo Alanko, Asa, Hector, Mariska, Jarkko Martikainen, Olavi Uusivirta ja Paula Vesala. Albumi ylsi Suomen virallisen listan sijalle 19. == Kappaleet == # # # # # # # # # # # # ;Bonuskappale # * == Arvostelut == * Nrgm.fi: 80/100Nuorgam: Levyarvio * Soundi: Soundi: Levyarvio == Lähteet == Luokka:Vuoden 2011 albumit Luokka:Freemanin albumit
Lievestuoreenjärvi

Lievestuoreenjärvi on runsaan 40 neliökilometrin suuruinen järvi Laukaassa Rautalammin reitissä. Sahinjoki laskee sen pohjoispäästä Kuusveteen. Järven eteläpäässä on Lievestuoreen kylä, joka tunnetaan erityisesti 1920–1980-luvuilla toimineesta Lievestuoreen sellutehtaasta ja laulusta "Lievestuoreen Liisa". Tehtaan jätevesiä johdettiin Lievestuoreenjärveen aluksi suoraan, sittemmin puhdistamon ja Laajalahdesta padotun laskeutusaltaan kautta. Tehtaan sulkemisen jälkeen on laskeutusallasta ja Laajalahtea kunnostettu muun muassa ruoppaamalla. Lievestuoreenjärven ekologinen tila on parantunut niin paljon, että se on vuonna 2013 luokiteltu hyväksi. Järven länsirannalla on Hyyppäänvuori, joka on maisemallisesti erittäin merkittäväksi luokiteltu noin 30 hehtaarin kokoinen, kallioluontotyyppiä edustava Natura 2000 -kohde. Luonnonarvojensa lisäksi Hyyppäänvuori on luonnonmaisema-alueena tunnettu matkailukohde. == Lähteet == ==Aiheesta muualla== * Outi Manninen: Lievestuoreenjärven historiaa Laurinkylän koulun projekti 2006. Viitattu 25.5.2014. Luokka:Laukaan järvet Luokka:Rautalammin reitti *
Revenge Tour

Revenge Tour oli yhdysvaltalaisen Kiss-yhtyeen konserttikiertue. Se oli rumpali Eric Singerin ensimmäinen kiertue Kiss-rumpalina. Singer korvasi rumpalina Eric Carrin, joka menehtyi syöpään 24. marraskuuta 1991. Konsertit Detroitissa, Indianapolisissa ja Clevelandissa äänitettiin Alive III -albumille. == Kiertueella esitetyt kappaleet == * "Creatures of the Night" * "Deuce" * "I Just Wanna" * "Unholy" * "Parasite" * "Heaven's on Fire" * "Christine Sixteen" * "Domino" * "Watchin' You" * "Hotter Than Hell" * "Firehouse" * "I Want You" * "Forever" * "War Machine" * "Rock and Roll All Nite" * "Lick It Up" * "Take It Off * "Strutter" * "Cold Gin" * "Tears Are Falling" * "I Love It Loud" * "Detroit Rock City" * "Shout It Out Loud" * "God Gave Rock 'n' Roll to You II" * "Love Gun" * "Star Spangled Banner" == Lähteet == Luokka:Kissin kiertueet Luokka:Vuoden 1992 konserttikiertueet
Elämän ongelma

Elämän ongelma: Filosofian eettinen ydin on Sami Pihlströmin vuonna 2010 Niin & näin -kirjojen julkaisema filosofinen artikkelikokoelma. == Lähteet == == Aiheesta muualla == * Pauli Vesakas: Elämän ongelma. Savon sanomat 8.5.2011. Luokka:Suomalaiset filosofian tietokirjat Luokka:Vuoden 2010 kirjat
Kaunis rietas onnellinen – Parhaat 1980–2011

Kaunis rietas onnellinen – Parhaat 1980–2011 on Kaija Koon kokoelmalevy, joka ilmestyi 28. syyskuuta 2011. Kokoelma ylitti vuonna 2011 platinalevyrajan. Sitä on myyty jo yli 35 000 kappaletta. Kokoelman ensimmäisenä singlenä julkaistiin sen nimikkoraita ”Kaunis rietas onnellinen”, jolla Kaija Koo osallistui kymmenen vuoden tauolta palaavaan Syksyn sävel -kilpailuun vuonna 2011. Maaliskuussa 2011 singlenä julkaistiin kokoelman toinen uusi kappale ”Päivä kerrallaan”. == Kappaleet == == Lähteet == Luokka:Vuoden 2011 kokoelma- albumit Luokka:Kaija Koon albumit
Käpy (täsmennyssivu)

Käpy liittyy seuraaviin asioihin: ==Kasveja ja kasvinosia== * Käpy on useimmille havupuille tyypillinen puutunut, suomumaisista emilehdistä koostuva kukinto * Leppien puutuneita norkkoja sanotaan myös kävyiksi * Onnenkäpy (Justicia brandegeana), akanttikasvi * Käpypalmut (Cycadophytina) ==Muuta== * Käpy, verkonkudontaväline * Käpy selän alla, Mikko Niskasen ohjaama elokuva * Käpy ry, vertaistukiyhdistys, joka tukee kuoleman kautta lapsensa menettäneitä perheitä ==Etunimi== ** Käpy Paavilainen (s. 1947), suomalainen arkkitehti ==Sukunimi== ** Aleksi Käpy (1871–1933), suomalainen hovioikeuden presidentti ja kansanedustaja ** Artturi Käpy (1874–1945), suomalainen insinööri, teollisuusneuvos ja sahateollisuuskoulun rehtori Luokka:Luettelot henkilöistä sukunimen mukaan
Kivikkokangas

thumb|270px|Näkymä Rakkakiventielle talvella 2014 Kivikkokangas on Oulun kaupunginosa Oulujoen pohjoisrannalla, kaupungin itälaidalla Hiukkavaaran kaupunginosan kaakkoispuolella. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta. Kivikkokangas on osa suunniteltua noin 20 000 asukkaan Hiukkavaaran asuinaluetta. Kivikkokankaan ensimmäiset asunnot valmistuivat vuonna 2013. == Kuvia Kivikkokankaalta == Kuva:Kivikkokangas Juoksulenkki 1.JPG|Juoksulenkin eteläinen risteys Kuva:Kivikkokangas Juoksulenkki 2.JPG|Juoksulenkin pohjoisen risteyksen taloja Kuva:Kivikkokangas Rakkakiventie.JPG|Rakkakiventien koillispään erillistaloja Kuva:Kivikkokangas Hiihtolenkki.JPG|Hiihtolenkin pohjoishaara Liikkujantielle Kuva:Kivikkokangas Lumilaudantie.JPG|Näkymä etelästä Lumilaudantien suuntaan == Lähteet == Luokka:Oulun kaupunginosat
Puolukkakangas

Puolukkakangas on Oulun kaupunginosa Oulujoen pohjoisrannalla, kaupungin itälaidalla Kivikkokankaan kaupunginosan kaakkoispuolella. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta. Puolukkakangas on osa suunniteltua noin 20 000 asukkaan Hiukkavaaran asuinaluetta. == Lähteet == Luokka:Oulun kaupunginosat
Haukkasuo

Haukkasuo on Oulun kaupunginosa Oulujoen pohjoispuolella, Hiukkavaaran kaupunginosan kaakkoispuolella ja Korvensuoran ja Talvikankaan kaupunginosien kaakkoispuolella. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta. Haukkasuo on osa suunniteltua noin 20 000 asukkaan Hiukkavaaran asuinaluetta. == Lähteet == Luokka:Oulun kaupunginosat
Vuosilusto

Vuosilusto eli vuosirengas on puuhun vuoden kuluessa kasvava uusi kerros. Puun poikkileikkauksessa lustot erottuvat toisistaan, koska paksuuskasvukauden loppua kohti uudet solut pienenevät. Suurisoluisempaa vuosikasvun osaa sanotaan kevätpuuksi eli varhaispuuksi ja pienisoluisempaa osaa kesäpuuksi eli myöhäispuuksi. Kaadetun puun ikä voidaan laskea kannosta, jolloin puun biologinen ikä voi olla 3–5 vuotta enemmän kuin vuosirenkaiden lukumäärä. Metsätaito-opas 2005. ISBN 952-5118-73-8 Vuosilustoja voidaan käyttää hyödyksi vuosirengasajoituksessa eli dendrokronologiassa esimerkiksi vanhojen puuesineiden iän määrittämisessä. Lehtipuihin verrattuna havupuiden vuosilusto jakautuu selkeästi kevätpuuhun ja kesäpuuhun, joista kevätpuu on vaaleaa ja kesäpuu tummahkoa. Puuaineen muodostus on nopeinta keväällä. Puun vanhetessa rungon sisimmät solukot kuolevat muodostaen sydänpuuta, joka on tummempaa kuin pintapuu eli manto, joka on elävää solukkoa. Erityisesti havupuissa sydänpuun ja mantopuun ero on selvä. Havupuissa ja hajaputkiloisissa lehtipuissa vesi kulkeutuu maasta pintapuussa, muutaman uloimman vuosiluston alueella. Kehäputkiloisissa lehtipuissa vesi virtaa pääasiassa uloimman vuosiluston kevätpuussa. Sisemmät vuosilustot ovat havu- ja lehtipuissa merkityksettömiä veden kulkureittinä. == Lähteet == == Aiheesta muualla == Luokka:Kasvianatomia Luokka:Metsätalous
Diego Hypólito

Diego Matias Hypólito (s. 19. elokuuta 1986 Santo André) on brasilialainen telinevoimistelija, maailmanmestari ja Pan-Amerikan kisojen kultamitalisti. Hypólito on voittanut permannolla maailmanmestaruuden kahdesti, ja yhteensä hänellä on kyseiseltä telineeltä viisi MM-mitalia. Hypyssä hän on saanut yhden MM-pronssin. Pan-Amerikan kisoista Hypólito on saavuttanut viisi kulta- ja kolme hopeamitalia. Pekingin kesäolympialaisissa 2008 hän sijoittui permannolla kuudenneksi. Hypóliton isosisko Daniele Hypólito voitti ensimmäisenä brasilialaisena mitalin telinevoimistelun MM-kilpailuista. == Lähteet == * HYPOLITO Diego FIG * Diego Hypólito Biography and Olympic Results Sports-Reference.com * Gymnastics - Diego HYPOLITO the-sports.org Luokka:Brasilialaiset telinevoimistelijat Luokka:Vuonna 1986 syntyneet Luokka:Elävät henkilöt
Teng Haibin

Teng Haibin (, s. 2. tammikuuta 1985 Peking) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti. Teng on voittanut hevosella olympiakultaa Ateenassa 2004, neljä maailmanmestaruutta, yhden MM-hopean ja Aasian kisoista neljä mitalia, joista kolme kultaista. Ateenan kesäolympialaisissa hän sijoittui lisäksi kuusiottelussa viidenneksi. == Lähteet == * TENG Haibin FIG * Teng Haibin Biography and Olympic Results Olympics at Sports-Reference.com Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1985 syntyneet Luokka:Elävät henkilöt
Elaidiinihappo

Elaidiinihappo on kovetetussa kasviöljyssä pääasiallisesti esiintyvä transrasvahappo, joka tavataan vähäisinä määrinä myös nautojen ja vuohien maidossa (karkeasti 0,1 % rasvahapoista). Se on oleiinihapon transisomeeri. Elaidiinihappoa esiintyy semiokemikaalina eliöiden viestinnässä. Elaidiinihappo lisää CETP-aktiviteettia, mikä puolestaan nostaa VLDL- kolesterolia ja laskee HDL-kolesterolia. Elaidiinihapon molekyylikaava on C18H34O2, moolimassa 282,461 g/mol ja CAS-numero 112-79-8. == Lähteet == == Aiheesta muualla == *PubChem: Elaidic acid *Human Metabolome Database: Elaidic acid *Kyoto Encyclopedia of Genes and Genomes (KEGG): Elaidic acid *Dr. Duke's Phytochemical and Ethnobotanical Databases: Elaidic-acid *Pherobase: Semiochemical - elaidic acid Luokka:Rasvahapot
Kota (hedelmä)

Kota on yksi kasvien hedelmätyypeistä. Se on kuiva (vrt. mehevä), aukeava ja muodostuu kahdesta tai useammasta yhteenkasvaneesta emilehdestä. Aukeamistavan mukaan eroteltavia erilaisia kotatyyppejä ovat muun muassa rakokota, kansikota, reikäkota, tuppilokota ja sinkokota. Puuvartisista kasveista kotatyypin hedelmä on esimerkiksi poppeleilla, pajuilla ja syreeneillä. Ruohokasveista esimerkiksi unikoilla on tunnusomainen pallomainen kota, jonka tähtimäisen luottilevyn alla olevista rei'istä varisevat siemenet (reikä- eli reikäluomainen kota). == Kuvia == Hyoscyamus niger fruit.png|Hullukaalilla (Hyoscyamus niger) on kansikota Mobot31753000521655 0121.jpg|Unikoiden (Papaver) kodat ovat reikäkotia Impatiens noli-tangere20090914 407.jpg|Lehtopalsamilla (Impatiens noli-tangere) on sinkokota == Lähteet == == Aiheesta muualla == * Luokka:Hedelmätyypit
Pikku-Britannia USA

Pikku-Britannia USA () on HBO:n tuottama vuonna 2008 valmistunut sketsisarja, joka on jatkoa Pikku-Britannia-sarjalle. Sarjan pääosissa ovat David Walliams ja Matt Lucas. Sarja kuvattiin Los Angelesissa ja Wilmingtonissa Pohjois- Carolinassa. Sarjassa nähdään useita alkuperäisiä hahmoja, kuten Marjorie Dawes, Vicky Pollard, Daffyd Thomas, Carol Beer ja Linda Flint. Lisäksi sarjassa nähdään paljon uusia hahmoja Little Britain Fans . Suomessa sarjaa on esittänyt Yle TV1 . Sarja on julkaistu myös DVD:lle. == Hahmot == *Daffyd Thomas: ”the only gay in the village” eli kylän ainoa homo on lähtenyt yliopistoon Yhdysvaltoihin, jossa hän luulee olevansa ainoa homo vaikka yliopisto on täynnä muita homoja ja lesboja. *Sebastian Love: Sebastianista on tullut Ison-Britannian pääministeri, ja hän on lähtenyt Yhdysvaltoihin edistääkseen Britannian ja USA:n välisiä suhteita hieman huonolla menestyksellä. *Marjorie Dawes: Marjorie, laihdutusryhmä ”Fat Fightersin” johtaja matkustaa Yhdysvaltoihin antamaan neuvoja ylipainoisille ihmisille, vaikka todellisuudessa hän on lihavampi kuin yksikään ryhmän jäsenistä. *Lou ja Andy: patalaiska Andy, joka istuu pyörätuolissa on lähtenyt lomailemaan ystävänsä Loun kanssa. *Vicky Pollard: rikoksia tekevä työväenluokkainen teini, joka poltettuaan Disneylandin joutuu rangaistukseksi nuorille tarkoitetulle kurileirille (boot camp). *Emily Howard: epäuskottava, viktoriaanisiin asuihin mieltynyt transvestiitti. *Carol Beer: ystävällisyydestään tunnettu sairaalan vastaanottovirkailija. *Harvey: aikuinen mies, joka haluaa äitinsä nänniä. *Linda Flint: yliopiston rehtori, joka auttaa opiskelijoita ja soittaa aina Martinille varmistaakseen asian kuin asian. *Ellie Grace: pieni yhdysvaltalaistyttö, joka käy äitinsä kanssa leikkiä ”Rakastan sinua enemmän kuin...” (esim. I love you more than puppy dogs, ). Yleensä Ellie sanoo jotain sopimatonta, kuten ”I love you more than blowjobs” (rakastan sinua enemmän kuin suihinottoja), usein vieläpä toisten ihmisten kuullen, joka saa hänen äitinsä häpeämään. *Tom ja Mark: kaksi lihaksikasta miestä. *Bing Gordyn: kahdeksas kuussa käynyt mies, joka olisi halunnut olla ensimmäinen. *Conor ja Mildred: teini-ikäinen Conor kuulee yllättäviä paljastuksia isoäidiltään, kuten tämän huumesekoiluista. *Nasty Sheriff: aseista seksuaalisesti kiinnostunut sheriffi. *Phyllis ja Mr. Doggy: Phyllis ei osaa sanoa ei, kun hänen kingcharlesinspanielinsa käskee hänen riisuutua julkisella paikalla tai kakkaamaan puistossa. *Sandra ja George: onnellinen pariskunta on matkustanut Yhdysvaltoihin juhlistamaan 40-vuotishääpäiväänsä. == Lähteet == Luokka:2000-vuosikymmenen yhdysvaltalaiset komediasarjat Luokka:Brittikomediat Luokka:Sketsisarjat Luokka:HBO:n televisio-ohjelmat de:Little Britain#Little Britain USA
Huang Qiushuang

Huang Qiushuang (, s. 28. toukokuuta 1992 Xiangfan) on kiinalainen telinevoimistelija ja Aasian kisojen kultamitalisti. Huang on voittanut kolme MM-pronssimitalia ja Aasian kisoista neljä mitalia, joista kaksi kultaista. == Lähteet == * Huang Qiushuang FIG Luokka:Kiinalaiset telinevoimistelijat Luokka:Vuonna 1992 syntyneet Luokka:Elävät henkilöt
Nietzschen arvoitus

Nietzschen arvoitus: Mitä Nietzsche todella tarkoitti? on Aapo Riihimäen kirja Friedrich Nietzschen filosofiasta vuodelta 2009. Riihimäen mukaan Nietzsche näki myöhäistuotannossaan länsimaisen yhteiskunnan olevan menossa kohti moraalista rappiota. Se ilmenee materialismina ja onttona rahanpalvontana. Tämä johtaa ihmiskunnan henkiseen ja moraaliseen tuhoon. == Lähteet == == Aiheesta muualla == * Pertti Julkunen: Kuilun reunalla, Nietzschen rinnalla. Helsingin Sanomat 21.7.2009. (Käyttäjätunnuksella) * Pekka Wahlstedt: Nietzsche talouden ja kuluttamisen ylivaltaa vastassa. Tieteessä tapahtuu 4–5/2009. (Latautuva PDF) Luokka:Suomalaiset filosofian tietokirjat Luokka:Vuoden 2009 kirjat
Jonathan Horton

Jonathan Alan Horton (s. 31. joulukuuta 1985 Houston, Texas) on yhdysvaltalainen telinevoimistelija ja olympiamitalisti. Horton saavutti Pekingin kesäolympialaisissa 2008 hopeaa rekillä ja pronssia joukkuekilpailussa. Kuusiottelussa hän oli yhdeksäs. Lisäksi hänellä on kaksi maailmanmestaruuskilpailujen pronssimitalia. == Lähteet == * Horton, Jonathan FIG * Jonathan Horton Biography and Olympic Results Olympics at Sports- Reference.com == Aiheesta muualla == * Virallinen kotisivu Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Vuonna 1985 syntyneet Luokka:Elävät henkilöt
Francisco Ferrera

Francisco Ferrera (29. tammikuuta 1794 San Juan de Flores – 10. huhtikuuta 1851 Chalatenango, El Salvador) oli hondurasilainen poliitikko, joka oli Hondurasin ensimmäinen valittu presidentti. Ferrera syntyi tuntemattomille vanhemmille tammikuussa 1794. Hän nousi kotikaupunkinsa San Juan de Floresin pormestariksi ja liittyi 1820-luvulla Francisco Morazánin joukkoihin, jotka taistelivat kapinallisia vastaan. Ferrera kääntyi kuitenkin Keski-Amerikan liittovaltiota johtanutta Morazánia vastaan, ja José María Martínez Salinasin hallinto julisti Hondurasin itsenäiseksi 26. lokakuuta 1838. Ferrera taisteli itsenäisen Hondurasin ensimmäisissä taisteluissa liittovaltiota kannattaneiden joukkoja vastaan. Parlamentti valitsi hänet yksimielisesti presidentiksi. Hän oli seuraavien vuosien aikana käytännössä Hondurasin valtionpäämiehenä, vaikkakin virallisesti valtiota johti välillä ministerineuvosto. Ferraran ensimmäinen kausi kesti 1841–1842 ja toinen 1843–1844. Ferraran toisen kauden jälkeen presidentiksi nousi Coronado Chávez, jonka hallituksessa Ferrera toimi sotaministerinä. Hänet valittiin kolmannen kerran presidentiksi tammikuussa 1847, mutta hän erosi 12 päivän päästä ja antoi vallan Juan Lindolle. Ferrera joutui pakenemaan 1850 El Salvadoriin, missä kuoli seuraavana vuonna. == Lähteet == * === Viitteet === Luokka:Hondurasin presidentit Luokka:Vuonna 1794 syntyneet Luokka:Vuonna 1851 kuolleet
Suojasää (politiikka)

Suojasää () tarkoittaa historiallisessa merkityksessä Stalinin kuolemaa seurannutta Neuvostoliiton kulttuurielämän rajoitettua vapautumista. Vaihe on saanut nimensä Ilja Ehrenburgin vuonna 1954 ilmestyneen samannimisen pienoisromaanin mukaan. Varsinaisesti suojasään katsotaan alkaneen Nikita Hruštšovin NKP:n 20. puoluekokouksessa vuonna 1956 pitämästä puheesta, jossa hän tuomitsi Stalinin ajan rikokset.Encyclopedia of Russian History, s. 1535 Ensimmäisen kerran käsitettä suojasää käytettiin kuvaamaan Venäjän siirtymistä pois itsevaltiuden suunnasta Aleksanteri II:n aikana. Suojasään aikana kirjailijoille ja taiteilijoille sallittiin uusia aiheita ja tyylikokeiluja, jotka olivat aikaisemmin olleet kiellettyjä. Kirjallisuuden alalla merkittävin tapaus oli vuonna 1961 ilmestynyt Aleksandr Solženitsynin vankileirikokemuksista kertova Ivan Denisovitšin päivä. Uusista runoilijoista tunnetuin oli Jevgeni Jevtušenko, jonka Babi Jar kuvaa juutalaisten joukkomurhaa toisen maailmansodan aikana ja sisältää viittauksia Neuvostoliiton antisemitismiin. Uuden näyttämötaiteen uranuurtajia olivat vuonna 1956 perustettu Sovremennik-teatteri ja Juri Ljubimovin vuodesta 1964 johtama Taganka-teatteri. Nuorten elokuvaohjaajien, kuten Mihail Kalatozovin, Grigori Tšuhrain, Eldar Rjazanovin ja Andrei Tarkovskin, teokset kuvasivat ihmisen sisäistä maailmaa. Kokonaan uuden taidemuodon muodosti trubaduurien kitararunous, esimerkkinä Vladimir Vysotski. Vapautumisen rajat tulivat vastaan Boris Pasternakin Nobel-palkintoa seuranneessa parjauskampanjassa vuonna 1958. Nikita Hruštšov arvosteli kovasanaisesti Moskovan Maneesihallissa loppuvuodesta 1962 näytteillä ollutta abstraktia taidetta. Todellisen ilmaisuvapauden puuttuminen johti vähitellen toisinajattelijaliikkeen ja maanalaisen kirjallisuuden syntyyn. Suojasään päättymisajankohdasta on esitetty erilaisia näkemyksiä. Sen on katsottu loppuneen Hruštšovin syrjäyttämiseen vuonna 1964, Andrei Sinjavskin ja Juli Danielin oikeudenkäyntiin 1966 tai Tšekkoslovakian miehitykseen 1968.Encyclopedia of Russian History, s. 1536 Suojasäätä seurannutta Brežnevin aikaa kutsutaan pysähtyneisyyden kaudeksi.Encyclopedia of Russian History, s. 170 ==Lähteet== * ===Viitteet=== Luokka:Neuvostoliiton historia Luokka:1950-luku Luokka:1960-luku
Solomon Mihoels

Solomon Mihailovitš Mihoels (, oikea sukunimi Vovsi, Во́вси; 16. maaliskuuta 1890 Väinänlinna – 13. tammikuuta 1948 Minsk) oli latvialaissyntyinen Neuvostoliiton juutalainen näyttelijä, teatteriohjaaja ja yhteiskuntavaikuttaja. Solomon Mihoels syntyi ortodoksijuutalaiseen perheeseen. Hän opiskeli Riiassa, Kiovassa ja vuodesta 1915 lähtien Pietarin yliopiston oikeustieteellisessä tiedekunnassa. Vuonna 1918 hän liittyi Aleksei Granovskin teatteristudioon. Vuonna 1920 Mihoels muutti studion mukana Moskovaan,Jeffrey Veidlinger, Mikhoels, Solomon yivoencyclopedia.org jossa hän toimi jiddišinkielisen Moskovan juutalaisen kamariteatterin ja sen tilalle perustetun Moskovan juutalaisen teatterin (GOSET) päänäyttelijänä. Vuonna 1929 hänet nimitettiin Moskovan juutalainen teatterin taiteelliseksi johtajaksi 1930-luvulla Mihoels ohjasi näytelmiä yhdessä Sergei Radlovin kanssa ja toimi juutalaisen teatterin yhteyteen perustetun näyttelijäopiston opettajana. Hänen parhaita roolejaan oli Shakespearen kuningas Lear (1935). Vuonna 1939 hänelle myönnettiin Neuvostoliiton kansantaiteilijan arvonimi. Mihoelsin ohjaama näytelmä Freilehs (1945) sai Stalin-palkinnon vuonna 1946. Toisen maailmansodan aikana Mihoels valittiin Juutalaisen antifasistisen komitean puheenjohtajaksi. Vuonna 1943 hän kiersi Itsik Feferin kanssa Yhdysvalloissa, Kanadassa, Meksikossa ja Britanniassa keräämässä rahaa Neuvostoliiton sotaponnistuksiin. Sodan jälkeen Mihoels toimi maansa juutalaisten epävirallisena puhemiehenä. Hänet murhattiin Stalinin määräyksestä Minskin- vierailun aikana. Auto-onnettomuudeksi lavastettu murha toimi lähtölaukauksena Neuvostoliiton juutalaisvainoille. Vuonna 1952 niin sanotun ”lääkärien jutun” aikana Mihoels julistettiin kansainvälisen juutalaisjärjestön agentiksi. Hänen maineensa palautettiin Stalinin kuoleman jälkeen suojasään aikana. ==Lähteet== Luokka:Latvialaiset näyttelijät Luokka:Neuvostoliittolaiset näyttelijät Luokka:Neuvostoliittolaiset teatteriohjaajat Luokka:Stalinin vainoissa kuolleet Luokka:Juutalaiset Luokka:Vuonna 1890 syntyneet Luokka:Vuonna 1948 kuolleet
Korvakenätkelmä

Korvakenätkelmä (Lathyrus aphaca) on Euroopassa kasvava myrkyllinen nätkelmälaji. == Ulkonäkö == Yksivuotisen korvakenätkelmän rento varsi kasvaa 10–50 senttimetriä pitkäksi. Kasvilla ei ole lainkaan lehtimäisiä lehtiä, sillä lehdet ovat muuntuneet kokonaan kärhiksi. Lehtien sijaan isot, keihästyviset korvakkeet toimivat kuin lehdet. Kukat kasvavat yksittäin ja ovat pitkäperäiset, teriö on väriltään keltainen. Korvakenätkelmän palko on 2–3,5 cm pitkä. == Korvakenätkelmä Suomessa == Korvakenätkelmä on Suomessa hyvin harvinainen tulokas lähinnä rannikkoalueilla satamissa. Sitä ei ole tavattu sitten 1960-luvun. Laji kukkii Suomessa kesä-elokuussa. == Myrkyllisyys == Korvakenätkelmä on ihmiselle erittäin myrkyllinen, koska sen siemenissä on β-n-oksaaliamino-l-alaniinia eli BOAAta. == Lähteet == == Aiheesta muualla == * Suomen Lajitietokeskus: Korvakenätkelmä – Lathyrus aphaca * ITIS: Lathyrus aphaca * United States Department of Agriculture (USDA): Lathyrus aphaca Luokka:Nätkelmät Luokka:Myrkylliset kasvit
Hätäuloskäynti

Hätäuloskäynti on hätätilanteita varten tehty uloskäyntireitti rakennuksesta, ajoneuvosta tai muusta suljetusta tilasta. Hätäuloskäynnit on merkitty yleensä selvästi havaittavin merkein ja valoin. Hätäuloskäynnin vaatimukset ovat seuraavat: sen pitää olla helppopääsyinen, johtaa alueelle tai paikkaan, jonne ihmiset voivat kokoontua, olla hallittavissa rakennuksen sisältä ja olla pysyvässä paikassa. Hätäuloskäynnit ovat yleensä strategisesti sijoitettu (esimerkiksi porraskuiluissa, käytävillä tai muissa todennäköisissä paikoissa) ulospäin aukeavalla ovella. Opasteet johdattavat hätäuloskäynneille. == Katso myös == * Ikkunahätäuloskäynti == Aiheesta muualla == Luokka:Turvallisuus Luokka:Arkkitehtuurin käsitteet
Fredi Lilius

Fredi Lilius on suomalainen stand up -koomikko. Hän juonsi ohjelmaa Tommin ja Fredin läppäluukku, jota esitti TV Viisi. Liliuksen ura stand up -koomikkona alkoi kykyjenetsintäohjelmasta Get Up, Stand Up! ==Lähteet== * http://www.wtcomedy.com/fin/koomikot/fredi_lilius Luokka:Suomalaiset stand up -koomikot Luokka:Syntymävuosi puuttuu Luokka:Elävät henkilöt
Rayman Raving Rabbids TV Party

Rayman Raving Rabbids TV Party on videopeli, joka julkaistiin vuonna 2008 Wii- ja Nintendo DS -konsoleille. Se on Raving Rabbids -sarjan kolmas osa. ==Tarina== Rayman Raving Rabbids TV Party-pelin tarina alkaa siitä, kun edeltäjistä tutut pupuolennot jatkavat valloitustaan. Tällä kertaa yksi pupuolento huomaa laitteiston, jonka sisälle menemällä pääsee TV:n sisälle. Pupu päättää kokeilla sitä ja päätyy lopulta pesukoneessa kierimisen ja putkea pitkin änkemisen jälkeen TV:n sisälle ja alkaa vallata kaikkia TV-kanavia, hallita maailmaa ja auttaa muita pupuja pääsemään TV-maailman sisälle. ==Pelaaminen== Edeltäjästä poiketen tässä pelissä pelaaja ei pelaa vain minipelejä ja yritä kerätä pisteitä, vaan hän joutuu pelaamaan läpi viisi erilaista pelilautaa. Niissä aina yhden erän jälkeen pelataan minipeli. Jokaisella laudalla pelaajan täytyy liikkua ympäri pelilautaa minipeleistään saamien askelmäärien verran ja kerätä tarpeeksi kaukosäätimiä ennen Raymanin vastustajana olevaa pupua. Kun pelaaja on kerännyt kaikki kaukosäätimet, hän pääsee jahtaamaan pupua, jolla on kaukosäädin. Pelaajan täytyy saada pupu kiinni ennen tiettyä määräaikaa. Toisin kuin edeltäjässä, tässä pelissä pelaaja voi pelata myös Wii Balance Board -laudalla. Raving Rabbids TV Partyn minipeleihin kuuluu muun muassa peli, jossa täytyy saada tehtyä pupusta muumio kiertämällä sen ympärille vessapaperia; peli, jossa täytyy hammaslääkärissä olevalla pupulla poksauttaa mahdollisimman paljon kuplamuovia rikki; ja peli, jossa täytyy tanssia tietty kappale tarpeeksi hyvin loppuun. Viimeksi mainittu muistuttaa tekniikoiltaan edeltäjässä olevaa kappaleensoittamisminipeliä: mitä paremmin pelaaja suorittaa minipelin läpi, sitä enemmän hän saa askelmääriä seuraavalle erälle. Tässäkin pelissä pelaaja voi saada minipelejä pelattavaksi Free Mode -tilaan. Raving Rabbids TV Party sisältää edeltäjästä tuttuna ominaisuutena sen, että pelaaja voi muokata omaa pupuaan erilaisilla vaatteilla. ==Vastaanotto== Peli sai pääosin positiivisia arvosteluja, sillä muun muassa IGN palkitsi sen muutamilla Wii Specific -palkinnoilla vuonna 2008, muun muassa parhaasta äänen käytöstä , "Best Family Game" ja "Best Use of the Wii Balance Board"-palkinnot. Siitä huolimatta se sai paljon kritiikkiä Rayman-faneilta siitä, ettei Rayman esiinny juuri lainkaan pelissä vaan lähinnä vain joissakin välikohtauksissa. Tämä peli sai IGN:ltä arvosanaksi 7,0 ja GameTrailersilta se sai arvosanaksi 7,4. ==Lähteet== Luokka:Wii-pelit Luokka:Nintendo DS -pelit Luokka:Vuoden 2008 videopelit Luokka:Party-pelit
Kun valaistun

Kun valaistun on Chisun kolmas studioalbumi. Albumi julkaistiin 5. lokakuuta 2011, ja se nousi heti ensimmäisellä viikollaan Suomen virallisen listan kärkeen. Sitä myytiin ilmestymisvuonna 63 429 kappaletta ja se palkittiin multiplatinalevyllä. Sittemmin albumia on myyty yli 94 000 kappaletta. ==Kappaleet== Sävellys, sanoitus ja sovitus: Chisu. # # # # # # # # # ==Kun valaistun 2.0== Kun valaistun 2.0 on Kun valaistun -albumin uusintaversio, joka julkaistiin digitaalisesti 4. kesäkuuta ja vinyylinä sekä CD-DVD-Bluray -yhdistelmänä 6. kesäkuuta 2012. Julkaisu sisältää alkuperäisen albumin lisäksi kolme uutta kappaletta: ”Kolmas pyörä”, joka julkaistiin singlenä huhtikuussa 2012, ”Frankenstein”, joka oli MTV3-kanavalla esitetyn Helsingin herra -sarjan tunnuskappale, sekä jo varsinaisen albumin nimikkoraita ”Kun valaistun”. Mukana on myös DVD ja Blu-ray, jotka sisältävät muun muassa albumin 5.1-miksauksella, kaksi musiikkivideota sekä materiaalia kulissien takaa. Uusintapainos ylsi virallinen albumilistan toiselle sijalle. ===Kappaleet=== # # # # # # # # # # # # == Muusikot == * Chisu – laulu, koskettimet * Seppo Salmi – kitara * Miika Colliander – kitara * Tero Palo – basso * Mikko Pöyhönen – rummut * Emilia Takayama – koskettimet == Palkinnot == * Emma-gaala 2011: vuoden popalbumi, vuoden albumi == Arvostelut == Ilta- Sanomat Nuorgam 68/100 Rumba Soundi ==Listasijoitukset== Kappale Lataus- lista Single- lista Sabotage #1 #1 Kohtalon oma #1 #1 Tie #8 #12 Kolmas pyörä #6 - Frankenstein #17 - ==Lähteet== == Aiheesta muualla == * Järvinen, Anssi: Kolmas Chisu-albumi ei hämmästytä ja kummastuta, mutta viihdyttää. Dome.fi 13.10.2011. * Meriläinen, Mikko: Kun valaistun. Soundi 10/2011. * Onninen, Oskari: Kun valaistun – Taidepoppia kansalle, jota ei taide kiinnosta. Rumba.fi 9.10.2011. Luokka:Vuoden 2011 albumit Luokka:Vuoden 2012 albumit Luokka:Chisun albumit
Lopullinen totuus. Kaikesta

Lopullinen totuus. Kaikesta on Kai Niemisen vuonna 2002 ilmestynyt runokokoelma. Jukka Airion arvostelu kuvaa kokoelmaa monipuoliseksi. Tyylit ja teemat vaihtelevat kokoelmassa sulavasti. Nieminen käyttää eri äänensävyjä ja rakenteita. On kolmi- ja nelirivejä, proosarunoja, faabeleita. On ironiaa, huumoria, onnellisia lauluja ja niitä parahduksia. Jukka Airio: Onnen hetkiä ja parahduksia. Kiiltomato.net 19.1.2003. == Lähteet == == Aiheesta muualla == * Jukka Koskelainen: Osana p. Helsingin Sanomat 20.11.2002. Luokka:Suomalaiset runokokoelmat Luokka:Vuoden 2002 kirjat
Perimmäisten kysymysten äärellä

Perimmäisten kysymysten äärellä on Kai Niemisen vuonna 2004 ilmestynyt runokokoelma. == Lähteet == == Aiheesta muualla == * Pertti Lassila: Jatkan etsimistä, mitäpä muutakaan. Helsingin sanomat 24.10.2004. * Jarkko Tontti: Elämä ja muita ongelmia . Parnasso 5/2004. * Helena Rintala: Tervetuloa peremmälle! Kiiltomato.net 24.3.2005. Luokka:Suomalaiset runokokoelmat Luokka:Vuoden 2004 kirjat
Leijukatalyyttinen krakkaus

Leijukatalyyttinen krakkaus (, FCC) on hiilivetyjen krakkausprosessi öljynjalostuksessa. Prosessin korkeassa, noin 500 celsiusasteen lämpötilassa ja 1,5 baarin paineessa kemiallisessa reaktorissa katalyytin vaikutuksen alaisena raakatislausyksiköstä tulevan tyhjiökaasuöljyn raskaat hiilivedyt muuntuvat kevyiksi. Krakkautuneet kaasut johdetaan reaktorista tislauskolonniin ja tislataan tuotteiksi, kuten bensiinin sekoitusaineiksi ja polttoöljyksi. ==Lähteet== Luokka:Kemialliset prosessit Luokka:Öljynjalostusteollisuus
Alan oppia

Alan oppia on Kai Niemisen vuonna 2010 ilmestynyt runokokoelma. == Lähteet == == Aiheesta muualla == * Karri Kokko: Alanin opissa . Parnasso 7/2010. * Sirpa Pääkkönen: Maailma muuttuu, mutta ei lopu. Helsingin Sanomat 10.10.2010. * Sami Liuhto: Kun ei enää kiivetä kuuseen. Kiiltomato.net 1.11.2010. * Miikka Laihinen: Olemassaolon ovela riemu. Turun sanomat 19.12 2010. Luokka:Suomalaiset runokokoelmat Luokka:Vuoden 2010 kirjat
Lex

Lex voi viitata muun muassa näihin: * lex, lakia tarkoittava latinan sana * Oikeustieteen ylioppilaiden yhdistys Lex ry, turkulainen opiskelijajärjestö * lex, ohjelmointikielille leksikaalisia analysaattoreita luova ohjelma * Lex, suomalainen virantoimituksessa vuonna 1975 kuollut poliisikoira * LEX, Leading-edge extension, lentokoneen siiven johtoreunan jatke * Lex-rakennus, Euroopan unionin neuvoston pääsihteeristön käännöspalvelun toimipaikka Brysselissä. * Lex-veistos (myös suomeksi Laki-veistos), veistos Aleksanteri II -patsaskokonaisuudessa Lex esiintyy monien lakien kutsumanimissä: * Suomessa: ** Lex Hymy, rikoslain säännös yksityiselämää loukkaavasta tiedon levittämisestä (1974) ** Lex Kallio, laki maan hankinnasta asutustarkoituksiin (1922) ** Lex Karkkila, laki kunnan talouden vakauttamisesta ja kuntaselvityksestä (1994) ** Lex Karpela, tekijänoikeuslain muutos (2005) ** Lex Leppänen, työllisyyslaki (1987) ** Lex Nokia, sähköisen viestinnän tietosuojalain muutos (2009) ** Lex Pekurinen, siviilipalvelusta koskenut asevelvollisuuslain muutos (1930) ** Lex Pulkkinen, laki puutavarayhtiöiden laittomastihankkimien kiinteistöjen palauttamisesta (1925) ** Lex Soininvaara, laki toimeentulotuen pienentämisestä koulutuksesta kieltäytyviltä (2009) ** Lex Tokoi, laki tasavallan presidentin armahdusoikeuden väliaikaisesta laajentamisesta (1944) ** Lex Tulenheimo, lakiesitys keisarin eräiden valtaoikeuksien siirtämisestä Suomen senaatille (1917) ** Lex Vennamo, laki puoluetuen uudelleenjakamisesta eduskuntaryhmän hajotessa (1972) ** Lex Virolainen, vuonna 1970 ehdotettu laki yliopistojen hallinnonuudistuksesta * Ruotsissa: ** Lex Sarah, sosiaalipalvelulain pykälä, joka velvoittaa työntekijää raportoimaan eräät tietoonsa tulleet väärinkäytökset (1998). Lex on myös englanninkielinen etunimi, joka on muun muassa seuraavilla henkilöillä: * Lex Barker (1919–1973), yhdysvaltalainen elokuvanäyttelijä * Lex Gillette (s. 1984), yhdysvaltalainen vammaisurheiija, pituushyppääjä ja kolmiloikkaaja * Lex Immers (s. 1986), alankomaalainen jalkapalloilija * Lex Lang (s. 1965), yhdysvaltalainen musiikintuottaja, lauluntekijä ja ääninäyttelijä * Lex Luger, oik. Lawrence Wendell Pfohl (s. 1958), yhdysvaltalainen showpainija * Lex Luger, oik. Lexus Arne Lewis (s. 1995), yhdysvaltalainen musiikkituottaja * Lex Mullink, oik. Alex Mullink (s. 1994), alankomaalainen soutaja * kuvitteellinen henkilö: ** Lex Luthor, roisto DC Comicsin sarjakuvissa.
Viktorija Komova

Viktorija Aleksandrovna Komova (, s. 30. tammikuuta 1995 Voronež) on venäläinen telinevoimistelija, maailman- ja Euroopan-mestari sekä olympiamitalisti. Komova saavutti Tokion MM-kilpailuissa 2011 kultaa eritasonojapuilla ja hopeaa neliottelussa sekä joukkuekilpailussa. Seuraavana vuonna hän saavutti neljä arvokisamitalia, ensin kultaa eritasonojapuilla sekä hopeaa joukkuekilpailussa toukokuussa järjestetyissä Brysselin EM-kilpailuissa ja myöhemmin hopeaa neliottelussa sekä joukkuekilpailussa heinä-elokuussa järjestetyissä Lontoon olympialaisissa. Konova voitti 2015 Bakun Euroopan kisoissa kultaa joukkuekilpailussa. Glasgow'n MM-kilpailuissa hän jakoi eritasonojapuiden maailmanmestaruuden maannaisensa Daria Spiridonovan, Kiinan Yilin Fanin ja Yhdysvaltojen Madison Kocianin kanssa. == Lähteet == * Komova Viktoria FIG * * * Luokka:Venäläiset telinevoimistelijat Luokka:Venäläiset olympiamitalistit Luokka:Vuonna 1995 syntyneet Luokka:Elävät henkilöt
Jordyn Wieber

Jordyn Marie Wieber (s. 12. heinäkuuta 1995 DeWitt, Michigan) on yhdysvaltalainen telinevoimistelija ja maailmanmestari. Wieber voitti Tokion MM-kilpailuissa 2011 kultaa neliottelussa ja joukkuekilpailussa. Samoissa kilpailussa hän saavutti puomilla pronssimitalin. Lontoon olympialaisissa 2012 hän sai kultaa joukkuekilpailussa. == Lähteet == * Wieber Jordyn FIG == Aiheesta muualla == * Virallinen kotisivu Luokka:Yhdysvaltalaiset telinevoimistelijat Luokka:Vuonna 1995 syntyneet Luokka:Elävät henkilöt
McKayla Maroney

McKayla Maroney (s. 9. joulukuuta 1995) on yhdysvaltalainen telinevoimistelija, olympiavoittaja ja maailmanmestari. Maroney voitti Tokion MM-kilpailuissa 2011 kultaa hypyssä ja joukkuekilpailussa. Lontoon olympialaisissa 2012 hän voitti kultaa joukkuekilpailussa ja hopeaa hypyssä. Hän voitti hypyn maailmanmestaruuden myös Antwerpenissa 2013. == Lähteet == * Maroney McKayla FIG Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Amerikanirlantilaiset Luokka:Vuonna 1995 syntyneet Luokka:Elävät henkilöt